న్యూఢిల్లీ : పాకిస్థాన్ బోర్డర్ యాక్షన్ టీమ్ (బీఏటీ) దుస్సాహసాన్ని భారత సైన్యం తిప్పికొట్టింది. జమ్మూ-కశ్మీరులోని కీరన్ సెక్టర్లో భారతదేశ సైనిక స్థావరంపై ఉగ్రవాదుల చేత దాడి చేయించేందుకు బీఏటీ చేసిన ప్రయత్నాలను విఫలం చేసింది. ఏడుగురు లేదా ఎనమండుగురు సాయుధ చొరబాటుదారులు ఈ సైనిక స్థావరం సమీపానికి వచ్చినట్లు విశ్వసనీయ సమాచారం. వీరు భారతదేశ సరిహద్దుల్లోకి ప్రవేశించేందుకు వీలు కలిగే విధంగా బీఏటీ దళాలు కాల్పులు జరిపాయి. మోర్టార్లు, షెల్స్ కురిపించాయి. ఈ ఉగ్రవాదులు సైనిక దుస్తుల్లో ఉన్నట్లు తెలుస్తోంది. భారత సైన్యం వీరి దుస్సాహసాన్ని నిలువరించడంతో ఆ ఉగ్రవాదులు తిరిగి పాకిస్థాన్లోకి పారిపోయినట్లు తెలుస్తోంది. భారత సైనికులకు ఎటువంటి హాని జరగలేదని సమాచారం.పాకిస్థాన్ ఆక్రమిత కశ్మీరులో భారత సేనలు గత ఏడాది లక్షిత దాడులు జరిగిన సంగతి తెలిసిందే. ఈ దాడి జరిగి సంవత్సరం పూర్తవుతున్న సందర్భంగా ప్రతీకారం తీర్చుకునేందుకే ఈ ఉగ్రవాదులను భారత్లోకి పంపించేందుకు పాకిస్థాన్ ప్రయత్నించిందని తెలుస్తోంది.
newdhilly : pakisthan border action team (bat) dussaahasaanni bhaarata sainyam tippikottindi. jammoo-kashmeeruloni keeran sectorlo bharatadesa sainika sthaavarampai ugravaadula chetha daadi cheyinchenduku bat chesina prayatnaalanu viphalam chesindi. eduguru leda enamanduguru saayudha chorabaatudaarulu ee sainika sthaavaram sameepaaniki vachinatlu vishwasaneeya samacharam. veeru bharatadesa sarihaddulloki pravesinchenduku veelu kalige vidhamgaa bat dalaalu kaalpulu jaripai. mortarlu, shels kuripinchaayi. ee ugravaadulu sainika dustullo unnatlu telustondi. bhaarata sainyam veeri dussaahasaanni niluvarinchadamtho aa ugravaadulu tirigi paakisthaanloki paaripoyinatlu telustondi. bhaarata sainikulaku etuvanti haani jaragaledani samacharam.pakisthan aakramita kashmeerulo bhaarata senalu gatha edaadi lakshita daadulu jarigina sangati telisinde. ee daadi jarigi samvatsaram puurtavutunna sandarbhamgaa prateekaaram teerchukunenduke ee ugravaadulanu bhaaratloki pampinchenduku pakisthan prayatninchindani telustondi.